# Ansøgningsskema til ansøgning om driftsoverenskomst for FVU-undervisning med VUC:

## Vejledning til ansøgning:

**Dette ansøgningsskema anvendes ved ansøgning om driftsoverenskomst til at udbyde forberedende voksenundervisning (FVU).**

**Inden ansøgningen udfærdiges bør ansøgeren sætte sig ind i FVU-bekendtgørelsen, Standarddriftsoverenskomsten og VUC’s plan for FVU-udbuddet, der tilsammen danner grundlaget for FVU-undervisningen.**

**Ansøgningsskemaet har til formål at lette arbejdsgangen for såvel VUC som for ansøger og samtidig sikre, at de nødvendige oplysninger indgår i ansøgningen.**

**Ansøgningsskemaet er opdelt i et afsnit med ansøgeroplysninger, der tjener til at identificere ansøgeren, og et afsnit der skal sikre at de nødvendige baggrundsoplysninger for indgåelse af driftsoverenskomst er til stede.**

**Ansøgeren kan herudover, hvis det findes formålstjenligt, supplere med yderligere oplysninger.**

**Ansøgningen stiles til VUC, dateres og underskrives af den ansøgende institutions bestyrelsesformand og leder.**

## Ansøgeroplysninger:

**Institutionens navn, hovedadresse, institutionsnummer, CVR-nummer, type (sprogskole, erhvervsskole, oplysningsforbund etc.), hjemmeside**

**Lederens navn, for folkeoplysende foreninger desuden, hvem der forestår ledelsen af undervisningen**

**Oplistning af voksenuddannelse der i forvejen varetages af institutionen**

**Ansøger om driftsoverenskomst fra følgende dato (ansøgningsfrist 6 mdr. til 1. august eller 1. januar)**

## I ansøgningen skal følgende punkter indgå

|  |  |  |
| --- | --- | --- |
|  | Emne | Indhold |
| **A** | FVU-tilbuddet | Skal beskrive ansøgerens overordnede formål med at udbyde FVU. |
| **B** | Pædagogiske overvejelser | Skal beskrive, hvad et FVU tilbud vil bidrage med, samt hvorledes FVU tænkes ind i institutionens eksisterende aktivitet. |
| **C** | Udbud og tilrettelæggelse | Det skal fremgå, fra hvilke lokaliteter aktiviteten indledningsvist forventes udbudt.  Det skal angives, om virksomhedsrettet FVU vil være en del af udbuddet.  Det skal fremgå hvilke FVU-fag, ansøger forventer at udbyde. |
| **D** | Primær målgruppe | Det skal være tydeligt, om tilbuddet retter sig mod egne deltagere eller udefrakommende.  Den eller de primære målgrupper skal være beskrevet, og det skal fremgå, hvilke kontaktflader ansøgeren har til de potentielle deltagere. |
| **E** | Måltal\* | Det skal fremgå, hvorledes institutionen omfangsmæssigt planlægger udbuddet i forhold til eksisterende aktivitet, og hvorledes der planlægges i forhold til eventuelle nye initiativer. |
| **F** | Kvalitet | Der skal være en beskrivelse af ansøgerens arbejde med kvalitetssikring, herunder hvorledes ansøgeren vil agere i forhold til driftsoverenskomstens punkt 5.4. |

\*Hvis der søges indenfor retten til at opnå driftsoverenskomst med en minimumsaktivitet på 5 årskursister. Søges der om driftsoverenskomst under forudsætning af en mindre aktivitet, hvor ansøger ikke har krav på driftsoverenskomst, anføres i stedet, hvilke målgrupper der særlig tilgodeses ved et udbud af FVU, samt hvor stor en aktivitet institutionen forventer at opnå.

## Ansøgningens resultat:

1. Ansøgningen imødekommes
2. Ansøgningen ønskes uddybet i punkterne:
3. Ansøgningen afslås, idet punkterne XX ikke skønnes opfyldt i tilstrækkelig grad